ทรงวิทย์ หนุนภักดี

พลเอก **ทรงวิทย์ หนุนภักดี** (เกิด 7 มิถุนายน พ.ศ. 2508) เป็นอดีตนายทหารชาวไทย ปัจจุบันดำรงตำแหน่งนายทหารราชองครักษ์พิเศษ และตุลาการศาลทหารสูงสุดเคยดำรงตำเแหน่งสำคัญ ๆ เช่น ผู้บัญชาการทหารสูงสุด, สมาชิกสภาความมั่นคงแห่งชาติ, สมาชิกวุฒิสภาและนายกสมาคมวิทยาลัยป้องกันราชอาณาจักร ในพระบรมราชูปถัมภ์

## ประวัติ
### ชีวิตส่วนตัว
พล.อ. ทรงวิทย์ หนุนภักดี มีชื่อเล่นว่า "อ๊อฟ" เกิดวันที่ 7 มิถุนายน พ.ศ. 2508 ณ ตำบลหลุมดิน อำเภอเมืองราชบุรี จังหวัดราชบุรี เป็นบุตรชายของ พล.อ.อิสระพงศ์ หนุนภักดี รัฐมนตรีว่าการกระทรวงมหาดไทย, เลขาธิการคณะรักษาความสงบเรียบร้อยแห่งชาติ, ผู้บัญชาการทหารบกและสมาชิกวุฒิสภากับพญ.คุณหญิงสุมนา หนุนภักดี (สกุลเดิม: วิชพันธ์) เขามีศักดิ์เป็นหลานปู่ของ พล.ต.ท.ฉัตร หนุนภักดี รองผู้บัญชาการตำรวจนครบาล และเขามีศักดิ์เป็นหลานของคุณหญิงวรรณี คราประยูร (สกุลเดิม: หนุนภักดี) ภริยาของ พล.อ.สุจินดา คราประยูร นายกรัฐมนตรีคนที่ 19 ของไทยและหลานอาของ พล.อ. ชัยณรงค์ หนุนภักดี รองผู้บัญชาการทหารสูงสุดและสมาชิกวุฒิสภา กับ พล.อ.ทวีศักดิ์ หนุนภักดี ผู้บัญชาการหน่วยข่าวกรองทางทหาร,ผู้ทรงคุณวุฒิพิเศษกองทัพบก, สมาชิกวุฒิสภาและประธานกรรมการ บริษัท นวนคร จำกัด (มหาชน) 

### ชีวิตครอบครัว
พล.อ.ทรงวิทย์ หนุนภักดี สมรสกับ ดร.ปัญญดา หนุนภักดี (สกุลเดิม : ประกอบสันติสุข) ชื่อเล่นว่า "ปอ" มีบุตรธิดาด้วยกัน 2 คน คือ

* นางสาวนันทรัตน์ หนุนภักดี (แปม)
* นายศรัณยภัทร หนุนภักดี (ปอม)

### การศึกษา
พล.อ.ทรงวิทย์ หนุนภักดี จบการศึกษา ดังนี้
* โรงเรียนสาธิตจุฬาลงกรณ์มหาวิทยาลัย รุ่นที่ 18
* โรงเรียนเตรียมทหาร รุ่นที่ 24
* ปริญญาตรี สาขาวิศวกรรมโยธา วิทยาลัยการทหารเวอร์จิเนีย จากสหรัฐอเมริกา
* ปริญญาโท สาขาวิศวกรรมโยธา สถาบันเทคโนโลยีฟลอริด้า จากสหรัฐอเมริกา
* โรงเรียนเสนาธิการทหารบก จากสหรัฐอเมริกา
* โรงเรียนเสนาธิการทหารบก หลักสูตรหลักประจำ ชุดที่ 75 
* โรงเรียนเสนาธิการทหารบก หลักสูตรการพัฒนาองค์ความรู้การก่อการร้ายและการก่อความไม่สงบสำหรับผู้บริหาร (พรส.) 
* หลักสูตรทหารเสือราชินี รุ่นที่ 9
* หลักสูตรนายทหารสัญญาบัตร หน่วยทหารมหาดเล็กราชวัลลภรักษาพระองค์ รุ่นที่ 11
* หลักสูตรการป้องกันราชอาณาจักร รุ่นที่ 62
* หลักสูตรหลักนิติธรรมเพื่อประชาธิปไตย รุ่นที่ 9 จากวิทยาลัยศาลรัฐธรรมนูญ

## รับราชการ
### ราชการทหาร
ในวิกฤตการณ์การเมืองไทย พ.ศ. 2556–2557 เขานำทหารไปช่วยนักศึกษามหาวิทยาลัยรามคำแหง ที่ตกอยู่ในวงล้อมการปะทะ รวมทั้งได้เข้าช่วยเหลือนักข่าวที่ติดอยู่ในป้อมตำรวจจากเหตุปะทะบริเวณแยกหลักสี่ 

ต่อมาจึงย้ายไปอยู่กองบัญชาการกองทัพไทย รับตำแหน่งรองผู้บัญชาการทหารสูงสุด กระทั่งวันที่ 23 สิงหาคม พ.ศ. 2566 สภากลาโหมจึงมีมติเลือกเขาให้ดำรงตำแหน่งผู้บัญชาการทหารสูงสุดคนใหม่สืบต่อจาก พล.อ.เฉลิมพล ศรีสวัสดิ์จนกระทั่งวันที่ 30 สิงหาคม พ.ศ. 2566 มีพระบรมราชโองการโปรดเกล้าฯ แต่งตั้งให้ พล.อ.ทรงวิทย์ หนุนภักดี เป็นผู้บัญชาการทหารสูงสุดอย่างเป็นทางการและมีพระบรมราชโองการโปรดเกล้าฯ พระราชทานยศพลเรือเอกและพลอากาศเอก ให้ พล.อ.ทรงวิทย์ หนุนภักดี เป็นกรณีพิเศษตั้งแต่วันที่ 4 มิถุนายน พ.ศ. 2567 เป็นต้นไป 

#### ตำแหน่งราชการทหาร
พล.อ.ทรงวิทย์ หนุนภักดี เคยดำรงตำแหน่ง ดังนี้ 
* ผู้บังคับหมวดลาดตระเวนระยะไกลที่ 3 กองพลทหารราบที่ 3
* ผู้บังคับกองร้อยเครื่องยิงหนัก กรมทหารราบที่ 21 รักษาพระองค์
* นายทหารฝ่ายยุทธการและการฝึกกองร้อยลาดตระเวนระยะไกลที่ 1 กองพลที่ 1 รักษาพระองค์
* อาจารย์โรงเรียนเสนาธิการทหารบก
* ผู้บังคับกองพันทหารราบที่ 2 กรมทหารราบที่ 11 มหาดเล็กราชวัลลภรักษาพระองค์
* ผู้บังคับกองพันทหารราบที่ 3 กรมทหารราบที่ 11 มหาดเล็กราชวัลลภรักษาพระองค์
* ผู้บังคับการกรมทหารราบที่ 11 มหาดเล็กราชวัลลภรักษาพระองค์
* ผู้บัญชาการกองพลทหารราบที่ 11
* ผู้บัญชาการกองพลที่ 1 รักษาพระองค์   
* ผู้บังคับการหน่วยเฉพาะกิจทหารมหาดเล็กราชวัลลภรักษาพระองค์ 904
* รองผู้บัญชาการหน่วยเฉพาะกิจทหารมหาดเล็กราชวัลลภรักษาพระองค์ 904
* รองแม่ทัพภาคที่ 1
* รองเสนาธิการทหารบก
* หัวหน้าคณะนายทหารฝ่ายเสนาธิการประจำผู้บัญชาการทหารบก
* รองผู้บัญชาการทหารสูงสุด
* ผู้บัญชาการทหารสูงสุด
* ตุลาการศาลทหารสูงสุด
* นายทหารราชองครักษ์พิเศษ

### งานพิเศษ
* ในปี พ.ศ. 2560 รับตำแหน่งผู้บัญชาการกองผสมในริ้วขบวนที่ 3 ในพระราชพิธีถวายพระเพลิงพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร
* ในปี พ.ศ. 2562 รับตำแหน่งผู้บัญชาการกองผสมในกระบวนพยุหยาตราสถลมารค ในพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว
* ในปี พ.ศ. 2566 รับตำแหน่งนายกสมาคมวิทยาลัยป้องกันราชอาณาจักร ในพระบรมราชูปถัมภ์
* ในปี พ.ศ. 2567 รับตำแหน่งผู้บัญชาการศูนย์บัญชาการทางทหาร
* ในปี พ.ศ. 2568 รับตำแหน่งผู้อำนวยการศูนย์อำนวยการขับเคลื่อนการป้องกันและแก้ไขปัญหาในพื้นที่ชายแดน

นอกจากนี้ พล.อ.ทรงวิทย์ หนุนภักดี ยังเป็นกรรมการ บริษัท บางจาก คอร์ปอเรชั่น จำกัด (มหาชน), รองประธานกรรมการ บริษัท เบอร์ลี่ ยุคเกอร์ จำกัด (มหาชน) และกรรมการการยาสูบแห่งประเทศไทย

## รางวัลที่ได้รับ
* รางวัลศิษย์เก่าดีเด่น โรงเรียนเสนาธิการทหารบก ประจำปี 2566
* รางวัลเกียรติยศจักรดาว สาขาบริหารการปกครองและเสริมสร้างความมั่นคงแห่งชาติ ประจำปี 2567
* รางวัลศิษย์เก่าดีเด่น โรงเรียนเสนาธิการทหารบก จากสหรัฐอเมริกา 
* รางวัลประกาศนียบัตรและเข็มหลักสูตรหลักนิติธรรมเพื่อประชาธิปไตย จากศาลรัฐธรรมนูญ
* 80px เหรียญหน่วยบัญชาการปฏิบัติการพิเศษสหรัฐอเมริกา จากผู้บัญชาการหน่วยปฏิบัติการพิเศษสหรัฐอเมริกา

## หลักสูตรทหาร

## เครื่องราชอิสริยาภรณ์
พล.อ.ทรงวิทย์ หนุนภักดี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### เครื่องราชอิสริยาภรณ์ไทย

### ต่างประเทศ
*  :
** พ.ศ. 2567 – 80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
*  :
** พ.ศ. 2568 – 80px เครื่องราชอิสริยาภรณ์เคอเบอเรเนียน ไลลา เทอร์บิลัง ชั้นที่ 1
*  :
** พ.ศ. 2568 – 80px เครื่องอิสริยาภรณ์อุตมะ บักติ เจเมอร์ลัง (เท็นเทรา)
*  :
** พ.ศ. 2568 – 80px ลีเจียนออฟเมอริต ชั้นนายทหาร
*  :
** พ.ศ. 2568 – 80px เครื่องอิสริยาภรณ์เลฌียงดอเนอร์ ชั้นออฟีซีเย

## อ้างอิง

หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:บุคคลจากอำเภอเมืองราชบุรี
หมวดหมู่:สกุลหนุนภักดี
หมวดหมู่:พลเอก